Pracovný list k časti transporty Židov zo seredského tábora:

PRAMEŇ Č. 1: 

Ako hľadieť na židovskú otázku?

Z prejavu hlavného veliteľa HG Macha

Bratislava, 25. marca 

Hlavný veliteľ HG Mach v obvyklej 
rozhlasovej relácii pre gardistov, ktorá 
býva každú stredu, dnes večer hovoril 
o cene národnej slobody. Najväčšími 
nepriateľmi slovenskej slobody – 
hovoril minister – v budúcnosti mohli 
by sa stať tí, čo národ v minulosti 
držali, alebo pomáhali držať v porobe. 
Garda práve preto nech nezabúda 
odstraňovať pliagy, ktoré už Štúr 
vyhlásil za najväčších škodcov 
slovenského človeka. 

V týchto dňoch – pokračoval hlavný 
veliteľ HG Mach – mnoho sa hovorí 
o židovstve a znovu pripomenul, že 
pri riešení židovskej otázky 
neslobodno pozerať na jednotlivcov 
a neslobodno túto otázku posudzovať 
z perspektívy jedného dňa. Treba 
hľadieť na celok, pozerať sa 
z perspektívy minulých storočí, ktoré 
prežil Slovák v porobe a mať na mysli 
budúce tisícročie, ktoré chceme mať 
slobodné. Musíme odstrániť všetko, čo 
by mohlo raz ohroziť našu slobodu. 
V terajšej vojne skutočne plní svoje 
povinnosti bojový front, ale dôležitý je 
i front domáci. Za svetovej vojny na 
domácom fronte v hospodárstve, vo 
finančníctve vládli židia. Keby dnes 
mohli mať tu slovo oni, nuž je zrejmé, 
že by vyvolali rozklad a rozvrat. Silou 
a zárukou víťazstva bojujúceho frontu 
je práve okolnosť, že na vnútornom 
fronte nehrozí nebezpečenstvo, keďže 
židovstvo, tento zárodok rozkladu je 
odstránené. A ani v budúcnosti z tejto 
stránky nechceme byť ohrození a preto 
v záujme národa konáme iba svoje 
povinnosti, nepozerajúc sa na 
jednotlivcov a – ako vravím – ale 
z perspektívy jedného dňa, než 
pozerajúc sa na celok. Hlavný veliteľ 
HG, Mach, povedal, že vnútorný front 
očistený od židovstva vie dobre chápať 
svoje povinnosti, čoho dôkazom je 
výsledok januárovej zbierky: 5 
miliónov Ks, ktoré dnes odovzdali 
armáde. 

Tento vnútorný front nedá sa pomýliť 
rečami, ktoré rozširujú židia a ktorými 
by chceli vyvolať akýsi súcit so sebou. 
Vraj židom hrozí najstrašnejší osud. 
Vraj majú byť vyvezení kdesi do 
tajomných močarísk, kde majú byť 
povraždení, postrieľaní. Nič takého im 
nehrozí, len jedno hrozí židom: budú 
musieť pracovať. To je všetko! Pred 
tým ich nezachráni ani pán kalvínsky 
farár Puškáš, ktorý krstil židov vo 
veľkom. Keby sme ho neboli dali do 
Ilavy, za týždeň-dva v tomto tempe, 
ktoré začal, pokrstí nám všetkých 
židov. Keď sme dali do Ilavy Puškáša, 
vyhlasujem, že do Ilavy alebo ešte 
horšie miesto dostane každý, kto by 
znemožňoval intervenciami alebo 
šírením poplachu vyriešenie židovskej 
veci. 

Teraz už niet a nebude rozdielu medzi 
židom bohatým a chudobným, alebo
medzi takým, ktorého pán farár
Puškáš pokrstil pred 13. marcom alebo
po 13. marci. Každému sa bude merať
jednako, ale zdôrazňujem: ľudsky,
neopúšťajúc zásady kresťanské.

Gardista, 26. 3. 1942, s. 3. 

PRAMEŇ Č. 2: 

Definitívne rozriešenie židovského problému

Sťahujeme Židov zo Slovenska

Židovský živel navždy vyradený zo slovenského národa - Návšteva v
sústreďovanom stredisku pre Židov

....

Intervencie za Židov

Po prehliadke tábora chceli sme sa ešte porozprávať s veliteľom. Bol veľmi ochotný,
hoci každú minútu ho preháňal telefón, spojka od stráže pred táborom, nestačila mu
nosiť žiadosti o rozhovor, povolenie návštev, donášala súrne listy a telegramy.
Ukázal nám plný kôš telegramov, listov, žiadostí. „Vidíte, toto sú všetko intervencie
a všimnite si, kde končia... Nemáte ani poňatia, koľko ľudí a akí ľudia sa zastávajú
Židov. Máme všetkých v evidencii. Mnohí z nich sú aj poslanci, verejní činitelia,
prednostovia úradov. S intervenciou však u nás nemôžu pochodiť."

....

Gardista, 31. mája 1942, s. 5. 

PRAMEŇ Č. 3: 

Ústavný zákon zo dňa. 15. mája 1942 o vysťahovaní Židov

Snem Slovenskej republiky sa uzniesol na tomto ústavnom zákone:

§ 1

Židov možno vysťahovať z územia Slovenskej republiky. 

§ 2

(1) Ustanovenie § 1 neplatí: 

a) na osoby, ktoré sa najneskoršie 14. marca 1939 stali príslušníkmi niektorého 
kresťanského vierovyznania, 

b) na osoby, ktoré žijú v platnom manželstve s Nežidom (Nežidovkou), uzavretom 
pred 14. septembrom 1941. 

(2) Osoby, ktorým prezident republiky udelil alebo udelí oslobodenie podľa § 255 
nariadenia č. 198/1941 Sl. z., ďalej lekári, lekárnici, zverolekári, inžinieri a iné osoby, 
ak príslušné ministerstvo uzná za potrebné ponechať ich vo verejnom, technickom 
alebo hospodárskom živote. Zo Slovenska, nemajú byť vysťahovaní dokiaľ je v 
platnosti rozhodnutie o ich oslobodení alebo ponechaní. 

(3) Vyňatie spod vysťahovania (ods. 1 a 2) platí aj na manželku (manžela), na 
maloleté deti a v prípade ods. 1 písm. a) aj na rodičov vyňatých osôb. 

§ 3

(1) Židia vysťahovaní a Židia, ktorí územie štátu opustili alebo opustia, strácajú 
štátne občianstvo Slovenskej republiky. 

(2) Majetok osôb uvedených v ods. 1 prepadá v prospech štátu. Štát ručí veriteľom 
len do výšky hodnoty prevzatého majetku. 

§ 4

(1) Hnuteľný majetok osôb uvedených v § 2 ponecháva sa im v držbe a vo 
vlastníctve. Nárok na vrátenie hnuteľností, ktoré im boli podľa doterajších predpisov 
odňaté z držby pred 16. májom 1942, nemožno uplatňovať súdne. 

(2) O živom a mŕtvom poľnohospodárskom inventári platia osobitné predpisy. 
§ 5 

(1) Na vykonanie ustanovení §§ 1 a 3 najmä na zlikvidovanie osobných a 
majetkových právnych pomerov vysťahovaných Židov, ako aj Židov, ktorí územie 
Slovenskej republiky opustili, vydá potrebné predpisy vláda nariadením aj keby 
Ústava vyžadovala úpravu zákonom. 

(2) Nariadenia vydané podľa ods. 1 majú platnosť zákona, podpisuje ich predseda 
vlády a všetci jej členovia a vyhlasujú sa v Slovenskom zakonníku. 

§ 6

Predpisy o právnom postavení Židov, pokiaľ obmedzujú osobné a majetkové 
pomery nežidovského manžela (manželky) Žida, strácajú účinnosť dňom vyhlásenia 
tohto zákona. 

§ 7

Tento ústavný zákon platí a nadobúda účinnosť dňom vyhlásenia; vykonajú ho 
všetci členovia vlády. 

Dr. Tiso v. r., Dr. Sokol v. r., Dr. Tuka v. r., Mach v. r., Sivák v. r., Dr. Pružinský v. r., 
Dr. Medrický v. r., aj za ministra Stanu Dr. Fritz v. r., Čatloš v. r. 

(Zdroj: Ústav pamäti národa, Bratislava – dostupné online: 
http://www.upn.gov.sk/data/pdf/zak-15maj-1942.pdf 

....

1. Prečítajte si prameň č. 1 – článok v novinách Gardista s názvom: Ako hľadieť na 
židovskú otázku? a odpovedajte na nasledujúce otázky: 

1. Čo bolo cieľom autora článku? 
....................................................................................................................................................... 
....................................................................................................................................................... 

2. Čím odôvodňoval Alexander Mach postup voči Židom? 
....................................................................................................................................................... 
....................................................................................................................................................... 

3. Hrozilo reálne zo strany Židov majoritnému obyvateľstvu nejaké nebezpečenstvo? 
....................................................................................................................................................... 
....................................................................................................................................................... 

4. Kedy bol článok napísaný? 
....................................................................................................................................................... 
....................................................................................................................................................... 

5. Kedy začali po prvýkrát deportovať Židov zo Slovenska? 
....................................................................................................................................................... 

....................................................................................................................................................... 

Skupina sympatizantov s režimom na Slovensku v rokoch 1939-1945 často 
argumentuje tým, že politici z HSĽS netušili, aké nebezpečenstvo deportovaným 
Židom hrozí. 

6. Na základe prečítaného prameňa je podľa vás tvrdenie o nevedomosti politikov z 
HSĽS o osudoch Židov pravdivé? 
....................................................................................................................................................... 
....................................................................................................................................................... 

7. Na koho ešte útočil Alexander Mach v prejave? Prečo to robil? Na čo slúžilo 
väzenie v Ilave? 
....................................................................................................................................................... 
....................................................................................................................................................... 

8. Aké pocity vo vás článok vyvolal? 
....................................................................................................................................................... 
....................................................................................................................................................... 

9. Kto bol Alexander Mach? K akému krídlu v rámci HSĽS patril tento politik? 
Pokúste sa zistiť, aký bol osud Alexandra Macha po skončení druhej svetovej vojny. 
....................................................................................................................................................... 
....................................................................................................................................................... 
....................................................................................................................................................... 
....................................................................................................................................................... 
....................................................................................................................................................... 
....................................................................................................................................................... 

Prečítajte si prameň č. 2 – článok z novín Gardista s názvom: Sťahujeme Židov zo 
Slovenska, a odpovedajte na nasledujúce otázky: 

1. Čo bolo podľa Vás náplňou intervencií? 
....................................................................................................................................................... 

....................................................................................................................................................... 

2. Aký bol asi dôvod napísania tohto článku o riešení židovskej otázky na Slovensku? 
....................................................................................................................................................... 
....................................................................................................................................................... 

3. Ako mal článok na čitateľov zapôsobiť? 
....................................................................................................................................................... 
....................................................................................................................................................... 

4. Ako sa štát prostredníctvom veliteľa tábora správal k intervenciám? 
....................................................................................................................................................... 
....................................................................................................................................................... 

Prečítajte si prameň č. 3 – ústavný zákon o vysťahovaní Židov a odpovedajte na 
nasledujúce otázky: 

1. O čom prameň hovorí? 
....................................................................................................................................................... 
....................................................................................................................................................... 

2. Bolo vysťahovanie Židov v ústavnom zákone nejako zdôvodnené? 
....................................................................................................................................................... 
....................................................................................................................................................... 

3. Prečo stratili Židia slovenské občianstvo? 
....................................................................................................................................................... 

....................................................................................................................................................... 

V prvom odstavci piateho paragrafu ústavného zákona sa píše: Na vykonanie 
ustanovení §§ 1 a 3 najmä na zlikvidovanie osobných a majetkových právnych 
pomerov vysťahovaných Židov, ako aj Židov, ktorí územie Slovenskej republiky 
opustili, vydá potrebné predpisy vláda nariadením, aj keby Ústava vyžadovala 
úpravu zákonom. 

4. Aký rozdiel je medzi vládnym nariadením a zákonom? 
....................................................................................................................................................... 

....................................................................................................................................................... 

5. Zistite, ako boli v tomto období legislatívne riešené protižidovské opatrenia? 
....................................................................................................................................................... 
....................................................................................................................................................... 
6. Aký prívlastok by ste dali štátnemu zriadeniu, ktoré uvedeným spôsobom 
pristupuje k vlastným občanom? 
....................................................................................................................................................... 
....................................................................................................................................................... 

Spracoval: Miroslav Palárik